Mari Jonassen

Mari Jonassen (født 1966) er en norsk historiker og sakprosaforfatter. Hun har utgitt flere bøker om andre verdenskrig.

 Utdannelse 
Jonassen har hovedfag i historie fra Universitetet i Oslo fra 1996; hovedfagsoppgaven hennes hadde tittelen Tanke og taktikk: H.E. Berners politiske utvikling i lys av målsak og kvinnesak.Mari Jonassen Tanke og taktikk: H.E. Berners politiske utvikling i lys av målsak og kvinnesak Hovedoppgave i historie – Universitetet i Oslo, 1996 

 Forfatterskap 
Jonassen har gitt ut flere sakprosabøker om norsk kvinnehistorie og om norsk historie knyttet til andre verdenskrig. Hennes første utgivelse var en bok med utgangspunkt i norske skoleturer i samarbeid med organisasjonen Hvite Busser til Auschwitz, og ble skrevet på oppfordring av Damm forlag. I forordet til boken skrev hun blant annet:«Hensikten med boka er å gi en beskrivelse av dagens reiser til Auschwitz og samtidig presentere et utfyllende bilde av det som skjedde under krigen.»I 2003 ga hun ut en biografi om skolereformatoren og kvinnesaksforkjemperen Fernanda Nissen (1862–1920). I 2006 ble hennes intervjuer med nitten overlevende fra Hitlers fangeleirer publisert i bokform. I 2010 ga hun en bok om norske motstandskvinner under andre verdenskrig.

I 2011 utga hun en biografi om kvinnesaksforkjemperen Ragna Nielsen, og i 2017 kom hennes biografi om den kristne bistandsarbeideren Øystein Tveter ut. 

I 2023 var en forfattersamtale om Jonassens bok Norske kvinner i krig, som ble utgitt av Aschehoug i 2020, hovedpost på programmet for Rabinowitz-seminaret i Haugesund. 

 Bibliografi 
 2000: Hvite busser: med norsk ungdom til Hitlers dødsleire, Damm. ISBN 82-517-8894-3
 2000: Hvite busser: med norsk ungdom til Hitlers dødsleire (ressurshefte), Damm – medforfatter: Petter Haagensen
 2003: Fernanda Nissen – kjærlighet og arbeid, Aschehoug
 2006: De overlevende: 19 norske kvinner og menn forteller om sine liv i Hitlers fangeleirer, Damm. ISBN 978-82-04-11985-8, ISBN 82-04-11985-2
 2010: Alt hva mødrene har kjempet: kvinner i motstand 1940-1945, Aschehoug. ISBN 978-82-03-29190-6, ISBN 978-82-525-7599-6
 2011: Livet er et pust : Ragna Nielsen. En biografi, ISBN 978-82-03-29320-7
 2017: I kamp med kjemper. Øystein Tveter : En biografi, Portal forlag
 2020: Norske kvinner i krig 1939–1945, Aschehoug
 2021: Årvåken, modig og nytenkende : Norske kvinners sanitetsforening 125 år

 Referanser  

 Kilder 
 Presentasjon av Mari Jonassen i Forfatterkatalogen på Forfattersentrums nettsider

 Eksterne lenker 

 Om Mari Jonassen på Aschehougs nettsider

Kategori:Norske historikere
Kategori:Norske sakprosaforfattere